## Søge i JD Edwards EnterpriseOne-onlinebiblioteket

Emner

Forespørgselssyntaks

Siden Avanceret søgning

### Forespørgselssyntaks

Den syntaks, du bruger, når du angiver søgekriterier, er meget lig den, der anvendes i alle populære internetsøgemaskiner. Her er nogle grundlæggende regler:

- I søgemaskinen skelnes der mellem store og små bogstaver. For at få vist alle forekomster af udtrykket – uanset om det er med store eller små bogstaver – skal du angive udtrykkene med små bogstaver. Hvis du bruger både store og små bogstaver, er det kun udtryk, der matcher de store og små bogstaver nøjagtigt, der bliver fundet.

- Søg efter en sætning ved at angive ord adskilt af mellemrum. Du behøver ikke at sætte anførselstegn omkring udtrykket.

- Du bør kun sætte dobbelte anførselstegn omkring ord, hvis du vil have søgemaskinen til at fortolke ordene bogstaveligt. I dette tilfælde bliver der ikke fundet forekomster med afledte ord.

- Søg efter flere udtryk ved hjælp af OG, ELLER OG IKKE for at udføre en boolesk søgning.

Her er nogle grundlæggende eksempler på forespørgsler og de resultater, de ville returnere.

Forespørgselsstreng | Resultater
møde | Ordet møde plus afledte ord, som f.eks. møder og mødet.
sikkerhedskopi | Udtrykket sikkerhedskopi plus afledte ord, som f.eks. sikkerhedskopierer, sikkerhedskopiere og sikkerhedskopier.
"møde" | Kun ordet møde.
"foretage sikkerhedskopi" | Kun udtrykket foretage sikkerhedskopi.
kør "sikkerhedskopi" | Ordet kør plus afledte ord, der følges af ordet sikkerhedskopi. F.eks.: kør sikkerhedskopi, kører sikkerhedskopi og køre sikkerhedskopi.
sql og sqr | Emner, der indeholder både sql og sqr.
liste eller rapport | Emner, der indeholder liste eller rapport.
rapport ikke sqr | Emner, der indeholder rapport, men ikke sqr.

#### Avanceret forespørgselssyntaks

Nu hvor du kender den grundlæggende søgesyntaks, kan du forbedre dine forespørgsler ved hjælp af jokertegn, nærhedssøgninger, feltsøgninger og indlejrede søgninger.

Emner

Jokertegn

Nærhedsoperatorer

Feltsøgningsoperator

Indlejrede forespørgsler

##### Jokertegn

Du kan bruge jokertegn til at udvide din søgning, hvis du ikke er sikker på, hvordan du staver det udtryk, du søger efter.

- Stjerner (*) erstatter en tegnstreng i alle længder.

- Spørgsmålstegn (?) erstatter alle enkelttegn.

Bemærk. Når du anvender jokertegn, fortolkes søgeudtrykket bogstaveligt, som hvis der var anførselstegn om.

Her er nogle eksempler.

Forespørgselsstreng | Resultater
tilknyt* ti*t | tilknyt, tilknytter, tilknytning, tilknytningsfil osv. tit, tidligt, tilknyt, tilsagt osv.
h?n sp???e | han, hen, hun osv. spinde, spurve osv.

##### Nærhedsoperatorer

Du kan gøre søgningen mere avanceret ved at bruge nærhedsoperatorer til at hente dokumenter, der indeholder søgeudtryk, som minder meget om hinanden. Disse operatorer minder meget om det booleske OG, men begrænser resultaterne til udtryk, der er fundet i samme sætning eller afsnit. Desuden behandles nærhedsoperatorerne før de booleske operatorer.

- Operatoren bruges mellem to udtryk til at finde udtryk inden for samme sætning.

- Operatoren bruges mellem to udtryk til at finde udtryk inden for samme afsnit.

Her er nogle eksempler.

Forespørgselsstreng | Resultater
sql tabel | Emner, der indeholder sql og tabel i samme sætning.
sql tabel | Emner, der indeholder sql og tabel i samme afsnit.
sql tabel eller felt | Emner, der indeholder sql og tabel i samme sætning, eller som indeholder felt.

##### Feltsøgningsoperator

Operatoren bruges til at angive det felt, der skal søges i. (Kun titelfeltet er tilgængeligt).

Forespørgselsstreng | Resultater
sql titel | Emner, der indeholder sql i emnetitlen.

##### Indlejrede forespørgsler

Du kan sætte parenteser omkring ord og deres operatorer for at angive den rækkefølge, de skal fortolkes i. Oplysningerne i parenteserne behandles først, og derefter behandles oplysningerne uden for parenteserne.

Forespørgselsstreng | Resultater
(crystal eller sqr) og panel | Emner, der indeholder panel samt crystal eller sqr.
rapport og (sql (sqr eller cobol) eller crystal felt) | Emner, der indeholder rapport samt en sætning med sql og sqr eller en sætning med sql og cobol eller en sætning med crystal og felt.

### Siden Avanceret søgning

På siden Avanceret søgning kan du angive, hvilken titel eller hvilket bibliotek du vil søge efter og definere, hvordan søgeresultaterne skal formateres. Du navigerer hen til siden Avanceret søgning ved at klikke på linket Avanceret søgning under fanen Søg.

Emner

Indstillinger for omfang

Indstillinger for formatering af resultater

#### Indstillinger for omfang

Du kan søge i alle titler i biblioteket ved at klikke på Søg i alle titler. Du kan også angive en enkelt titel, der skal søges efter, ved at klikke på Søg efter valgt titel og vælge en af titlerne på listen. Standardindstillingen Omfang varierer, afhængigt af hvor du har fået adgang til denne side fra. Hvis du har fået adgang til siden fra et biblioteks startside, er Søg i alle titler markeret. Hvis du på den anden side har fået adgang fra en bestemt bog, er Søg efter valgt titel markeret, og den pågældende bogs titel vises på listen.

#### Indstillinger for formatering af resultater

Du kan angive, om Sorter resultater efter skal sorteres efter Point og derefter bogtitel eller efter Bogtitel og derefter point.

Du kan markere Vis yderligere oplysninger for at få vist yderligere oplysninger i resultaterne. Hvis du f.eks. sorterer efter point, kan du vælge at få vist Bogtitel for hvert resultat, eller du kan vælge Ingen bogtitler. Hvis du sorterer efter bogtitel, er det nyttigt at få vist Bogtitler som overskrifter, hvilket også er standardindstillingen.

Endelig kan du angive antallet af resultater, du vil have vist på hver side ved at vælge en værdi for Resultater pr. side. Standardværdien er 10, men du kan også vælge 20, 50, 100 eller 200.

Bemærk. Under fanen Søg er søgeindstillingerne fastlagt som beskrevet nedenfor, og de kan ikke ændres.
Omfang: Hvis du får vist et biblioteks startside, søges der i alle bøger i biblioteket. Hvis du får vist en bestemt bog, søges der kun i den pågældende bog.
Sorter: Dokumenterne sorteres efter bogtitel og derefter point.
Vis yderligere oplysninger: Bogtitlerne vises i hvert enkelt resultat, når der søges efter alle titler (på et biblioteks startside).
Resultater pr. side: 50.